1.8.2022 г.
2.4.
BG
Официален вестник на Европейския съюз
L 201/69
Изпитвания за качество на изображението
Изпитванията за качество на изображението за рентгеновото оборудване трябва да бъдат извършване с помощта на изпитвтелен образец за човешко възприятие (HP), описан в следния международен стандарт: — ASTM F792-17e1, Стандартна практика за оценка на ефективността на визуализация в рентгенови системи за сигурност, ASTM International, West Conshohocken, PA, 2017, www.astm.org Качеството на изображението на рентгеновото оборудване трябва да бъде оценявано посредством следните девет изпитвания: 2.4.1.
Тест 1: визуализация на проводници — способността на рентгеновото оборудване да показва изображения, които могат да бъдат използвани от оператора за разпознаване на метални проводници.
2.4.2.
Изпитване 2: полезно проникване (UP): — способността на рентгеновото оборудване да създава изображение, позволяващо откриване, от оператор или алгоритъм, на проводници, скрити от блокиращ материал с различна дебелина.
2.4.3.
Изпитване 3: пространствена разделителна способност — способността на рентгеново оборудване да показва като отделни, близко разположени, висококонтрастни обекти.
2.4.4.
Изпитване 4: обикновено проникване (SP): — способността на рентгеновото оборудване да показва изображения, които могат да бъдат използвани от оператора за разпознаване на оловни цифри, които иначе биха били скрити от стоманен блокиращ материал.
2.4.5.
Изпитване 5: визуализация на тънки органични обекти — способността на рентгеновото оборудване да показва изображения, които могат да бъдат използвани от оператора за разпознаване на тънки обекти от органичен материал.
2.4.6.
Изпитване 6: контрастна чувствителност за стомана — способността на рентгеновото оборудване да показва изображения, които могат да бъдат използвани от оператора за разпознаване на плитки, кръгли вдлъбнатини в стомана.
2.4.7.
Изпитване 7: разграничаване на материали — способността на рентгеновото оборудване да показва изображения, които могат да бъдат използвани от оператора за разграничаване на материали с различни ефективни атомни номера.
2.4.8.
Изпитване 8: класификация на материали — способността на рентгеновото оборудване да показва изображения, които могат да бъдат използвани от оператора за последователно разпознаване на конкретен материал в диапазон от различни дебелини.
2.4.9.
Изпитване 9: разграничаване на органични материали — способността на рентгеновото оборудване да показва изображения, които могат да бъдат използвани от оператора за разграничаване на органични материали с различни ефективни атомни номера.
2.5.
Прагови стойности за качество на изображението
По отношение на изпитването за човешко възприятие (HP) в ASTM F792-17e1, минималните прагови стойности за всяко изпитване за качество на изображението трябва да съответстват на описаните в Таблица 2.3 по-долу.
За съответствие с изискванията на определен стандарт, рентгеновото оборудване трябва да постига съответните минимални прагови стойности за всички изпитвания за качество на изображението.